คือเมื่อสองเดือนที่เเล้วประจำเดือนมาในปริมาณน้อยกว่าปกติค่ะเเต่มาจำนวนวัยเท่าเดิม พอเดือนถัดมาประจำเดือนไม่มาค่ะ ไม่รู้ว่าเพราะเครียดหรือเปล่า น้ำหนักตัวเพิ่มขึ้น3กก. เดือนนี้ประจำเดือนก็ยังไม่มาค่ะเเต่มีอาการปวดหน่วงๆค่ะ อยากทราบว่มอาการที่เป็นอยู่ร้ายเเรงมากมั้ยคะ ต้องรีบไปพบเเพทย์เลยหรือเปล่าคะ หรือรอดูอาการก่อนคะ
สวัสดีค่ะ .W,การที่ประจำเดือนไม่มาอาจเกิดจาก1. การตั้งครรภ์ หากมีเพศสัมพันธ์ ต้องนึกถึงเป็นอันดับแรกค่ะ2. มีความเครียด การทำงานหนัก ออกกำลังกายหักโหม พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นรวดเร็ว3. มีการเจ็บป่วยไม่สบาย เช่น ไข้หวัด ท้องเสีย4.โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ดังนั้น หาก.W มีความเครียดและมีน้ำหนักเพิ่มขึ้นเร็ว ก็อาจเป็นสาเหตุที่ทำให้ประจำเดือนไม่มาได้ค่ะ แนะนำให้รอประจำเดือนไปอีกซักระยะค่ะสำหรับอาการปวดท้องหน่วงๆ อาจเป็นอาการก่อนการมีประจำเดือนมาก็ได้ค่ะ แต่หากประจำเดือนไม่มานานเกิน 3 เดือน ควรไปพบแพทย์เพื่อหาสเหตุอื่นๆ เพิ่มค่ะ เช่นมีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำมีพังผืดเกิดขึ้นในมดลูก จากการเคยมีมดลูกอักเสบ เป็นต้น